《送张仲实游姑苏》
宋代·连文凤

君本吴下居，复作吴下游。
爱此山水怪，役役不得休。
卓哉太史公，涉猎纵冥搜。
往躅谁能追，而有苏子由。
寥寥百载后，渺涉皆予愁。
江南地益卑，士羽日益媮。
此行数百里，不过三两州。
欧韩不复作，去去将奚求。
倘君有所得，归以发我幽。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。